KISEBB KÖZLEMÉNYEK 173 



Acrocephalus arundinaceus Pécsváradon. 1919. évi június 26-án 

 hallottam egy nádi rigót szólni. Egy kis, mindössze néhány száz szálnyi 

 nádasban találtam meg. Eddig még sohasem láttam vagy hallottam 

 vidékünkön ezt a madarat és mástól sem hallottam, hogy észlelték 

 volna. Nincs is számára megfelelő fészkelési hely. Agáedi Ede. 



A darázsölyv fészkelése a Mecsekben. 1921. május 29-én a 

 Zengő tövében kb. 400 méter tengerszin fölötti magasságban egy 

 elhagyott erdei ut mentén sima cserfán 15 méter magasságban darázsölyv 

 fészket találtam 2 tojással. A fészek csészéje meglehetősen lapos és zöld 

 ágakkal volt kirakva. A tojások gyűjteményemben vannak. Méreteik 

 52x43 és 49-5 X 41-5 mm. Agáedi Ede Pécsvárad. 



Scolopax rusticola fészkelése Baranyában. 1919. évi március 

 28-án fészkelve találtam az erdei szalonkát a Zengőhegy 628 m. magas 

 csúcsától északra, mintegy 3 kilométerre attól s mintegy 100 méterrel 

 a csúcs alatt. A fészek egy nyugatnak néző lejtőn, berkenye tövében volt. 

 A legérdekesebb a dologban, hogy a fészektől mintegy 200 méterre 

 famunkások döntötték, vágták ki ugyanakkor s már hetekkel annakelőtte 

 is a hatalmas fákat, ami nem csekély lármával jár s a szalonka mégis 

 ezt a zajos helyet választotta ki fészkelőhelyének. A 3 tojás erősen 

 kotlott s véres volt már; tehát azokat március 10 — 20-ika között kellett 

 letojnia a szalonkának. Agárdi Ede. 



A Cerchneis Naumann! Fleisch. Zala vm.-ben. Somssich Im*re 

 gróf Ormándon 1921. május 23-án egy példányt lőtt, hasonlóképen 

 kettőt július 31-én is. Ugy látszik, hogy fészkel ezen a vidéken. Leg- 

 közelebbi lelőhelye (a Fauna-katalogus szerint) Iharosberény 

 (Somogy-m.). Zala megye területén tudtommal eddig még csak Nagy- 

 kanizsa körül figyelték meg. Julius hó vége felé répatábla fölött együtt 

 vadászott ez a faj a vörös vércsével. Vasvárt Miklós. 



Turdus pilaris L., mint fészkelő a főváros közelében. 



1920/21. telén feltűnő sok fenyőrigó volt a főváros környékén. Sok 

 közülük vissza is maradt s mint magam is meggyőződtem, még március- 

 ban is több példány mutatkozott a Városhgetben. Egyesek közlése szerint 

 ugy a régi katonai temetőben, mint a gödöllői erdőben költött volna. 



Cerva Frigyes. 



Fenyőrigók áprilisban. Pécs váradon 1921. április 21-én még 

 2 drb fenyőrigót láttam s 29-én egyet hallottam. Ezek a késői adatok 

 itteni fészkelésre engednek következtetni, de erről pozitív tudomást sajnos 

 nem szerezhettem. Agárdi Ede. 



